  Туспуктэм: Майя Бывальцева Майя Бывальцева Удмуртиын «Устранение цифрового неравенства» федерал программа улсын мобильной герӟетъя вышкаос пуктыны эшшо одӥг огкыл юмантӥзы. Умой герӟет но ӝоглыко интернет 19 гуртъёсы но черкогуртъёсы вуоз. Со сярысь Удмуртиысь цифровой азинсконъя министр Тимур Меджитов «ВКонтакте» мерлыко вотэсысь бамаз ивортӥз. « Герӟет но мобильной интернет куинь сюрс пала улӥсьёслэн кылдоз. Пуктом но эфире поттом вуоно арын » Тимур Меджитов, Удмуртиысь цифровой азинсконъя министр Вышкаос пуктозы: – Алнаш ёросысь Пор Гондыругртын, Варали гуртын; – Балезино ёросысь Турецкой черкогуртын; – Глаз ёросысь Отогуртын; - Грак ёросысь Буббы гуртын; – Дэри ёросысь Вожой починкаын; – Эгра ёросысь – Пежвай гуртын; – Кизнер ёросысь Бурнак, Муркозь-Омга, Бызара, Айдуан-Чабья гуртъёсын, Кибъя, Крым-Слудка черкогуртъёсын; – Красногорск ёросысь Багыр гуртын; – Пичи Пурга ёросысь Шоринь юри гуртын; – Сюмси ёросысь Зун черкогуртын; – Ува ёросысь Родники гуртын; – Яр ёросысь Ӝуйна, Юр гуртъёсын. Тодэ вайытом, федерал программая нырысетӥ огкылэз – 16 вышкалы – гудырикошкон кутсконын юнматӥзы. 17 вышкаосты «Сельсовет» улосвыл ӵектосъя пуктыны чакламын, 52-ез ужаны кутскизы ни. Тегъёс: Технологиос Интернет гурт ТимурМеджитов Удмуртия  